Nellie Tayloe Ross

Nellie TAYLOE ROSS (naskita la 29-an de novembro 1876, Sankta Jozefo, Misurio; mortis la 19-an de decembro 1977, en Vaŝingtono) estis usona politikistino kaj la 14-a guberniestro de Vajomingo la unua ina guberniestro en la historio de Usono, kaj la unua ina direktoro de la Usona Monfarejo de 1933 ĝis 1953.

 Guberniestreco 
eta|Ross, kiel prezentite sur ŝia Monfarejo-medalo desegnita de Ĉefa Gravuristo John R. Sinnock
En 1902, ŝi edziniĝis al William Bradford Ross, kaj la paro ekloĝis en Cheyenne, Vajomingo. En 1922, ŝia edzo estis elektita guberniestro de tiu subŝtato.

Politike aparteninta al la Demokrata Partio, ŝi estis fervora subtenanto de la Malpermeso, kiu validis en Usono en la 1920-aj jaroj.

La 3-an de oktobro 1924, William Ross mortis subite, kaj Nellie Ross estis elektita por servi la oficperiodon de sia edzo, gajninte per pli ol 8,000 voĉoj. Kiel guberniestro, ŝi daŭrigis la politikojn de sia forpasinta edzo, pledante por impostreduktoj por ordinaraj civitanoj, registara helpo por malriĉaj farmistoj, bankreformo, kaj leĝaro por protekti infanojn, laborantajn virinojn kaj ministojn.

Ŝi estis la unua ina guberniestro en la historio de Usono. Ĝis hodiaŭ, Nellie Ross restas la sola virino kiu funkciis kiel guberniestro de Vajomingo. 

Ross malsukcesis en sia klopodo por reelekto, kaj en januaro 1927 ŝi demisiis. 

 Monfarejestreco 
Sed Ross ne malaperis de la publika atento; ŝi vojaĝis tra Usono, donante prelegojn, verkante artikolojn, kaj en 1928 estis nomumita vicprezidanto de la Demokrata Nacia Komitato (DNC), la estraro de la Demokrata Partio. En 1932, ŝi helpis kampanji por la prezidenta kandidato de la Demokrata Partio, Franklin Delano Roosevelt. Roosevelt estis elektita prezidanto. Inter liaj multaj nomumoj post lia elekto, li nomumis Nellie Taylo Ross kiel direktoron de la Usona Monfarejo, la federacia agentejo respondeca pri produktado de moneroj por la usona registaro. Posteno, kiun antaŭe havis nur viroj. En ĉi tiu rolo, Ross estis tre sukcesa; ŝi iniciatis aŭtomatigon ĉe la Monfarejo, kiu reduktis la laborantaron je 75 procentoj kaj ŝparis multe da mono. Ross funkciis kiel estro de la Monfarejo dum la prezidanteco de Roosevelt kaj ankaŭ dum la prezidanteco de Harry Truman, entute ĉirkaŭ dudek jarojn. En 1953, la Respublikanoj prenis la Blankan Domon, kaj Ross emeritiĝis.

 Referencoj 

 Eksteraj ligiloj 

 Paperoj de Nellie Tayloe Ross ĉe la American Heritage Center

kategorio:Politiko de Vajomingo
kategorio:Guberniestroj de Vajomingo
Kategorio:Usonaj senalkoholaj aktivuloj